《龟溪即事五首》
宋代·高斯得

曩从太史氏，论次金匮书。
龙兴渡江后，麐止今皇初。
微辞记当时，只字宁敢虚。
彼阿者谁子，顾欲私毁誉。
阳秋记慕容，史记名山储。
二子亦过计，人心焉可诬。

作者简介：宋邛州蒲江人，字不妄。高稼子。理宗绍定二年进士。李心传修四朝史，辟为史馆校阅，分修光、宁二帝纪。因言事，忤宰相史嵩之，出为外官。淳祐六年复以论史嵩之事被排出外。历福建路计度转运副使，为宰相丁大全之党诬劾，夺职降官，大全罢，事始得白。恭帝德祐元年累官至参知政事，为宰相留梦炎乘间罢去。有《诗肤说》、《耻堂文集》等。